Hovorí sa, že príležitosť robí zlodeja. Preto je základom kvalitný zámok na bicykel, ktorý môže prípadných zlodejov odradiť od pokusu o nezákonné konanie. Bicykel je však možné chrániť aj ďalšími spôsobmi. Nemali by ste ho napríklad nechávať dlho bez dozoru a pokiaľ tak urobíte, malo by to byť na rušnom a dobre osvetlenom mieste. Navyše si vyberte pevný kotviaci bod, ktorý sa nedá ľahko poškodiť a zámok zamykajte vyššie. Ak bude ležať na zemi, zlodej ho bude môcť ľahšie zničiť kladivom.